
Luxemburjesche Sprooch 


Et Luxembuerjesch (aje Bezeechnong Letzebuergesch ) ess de 
Nationalsprooch von de Luxembuerje. Et basiert op dam 
moselfrankesche Dialekk, da en Luxembuerch tradetionell 
jeschwad wierd. 1984 ess et per Jesetz zor National- on 
Verwaltongssprooch jemat wudde. Ande Verwaltongssprooche 
sen Huhdeutsch on Franziisesch. Ensjesammp spreche rond 
400.000 Minsche Luxembuerjesch en Luxembuerch on en da Jrenzjebiete en Deutschland on Belje, dobei 
sen 50.000 bes 100.000, die't als Frembsprooch jeliehrt hann. 

Sitwatioon em Land 


Fass all Luxembuerje konne Luxembuerjesch, Huhdeutsch on Franziisesch, vleech net all drei perfekk, awe 
doch oorntlich. All drei kommen och em Alldaach viir. Et Huhdeutsch wierd viir allem en de Schull on for 
Zeidonge benutz. Met Franziisesch hat me op de Arbeed vill ze donn on et wierd for arch offiziell 
Aanjelajenheete jenomme, wie zom Beispill for de Jesetzestexte udde wann de JruKherzoch en Red halt. Et 
Kinno udde Theate ess och op Huhdeutsch udde Franziisesch, ussedam wierd natiierlich och vill deutsch on 
franziisesch Faansinn jeluurt. Jeschrewe wierd et Luxembuerjesch noch net esu vill wie die ande zwei 
Sprooche, awe dat ess sich am entwickele. Et jit och en offiziell Raachschreibong, die att e paar Mol 
nohjebesset wuerdt. 

Sons benutze de Luxembuerje ehr Sprooch vill. Et jit keene Trend, op et Huhdeutsch omzewechsele, su wie't 
en Deutschland de Fall ess. Die mieste enheemesche Radio- on Fannsinnsstatioone sen op Luxembuerjesch 
on selevs om Amp udde viir Jereech wierd et jesproche. For de Uslande, die em Land lave on/udde arbeede, 
waade Kurse aanjebodde, for de Sprooch ze liehre. 

Beschrievong von de Sprooch 


Uerspriinglich ess et Luxembuerjesch ene deutsche Dialekk on als solche nix andes wie uns Ripoarisch 
Platt. Duerch de polittesche Ajenstandichkeet kunnt et Luxembuerjesch sich awe wiggerentwickele. Me hat 
en Raachschreibong jefunge, de Woordschatz usjebaut on och de Jrammatik fassjelaat, wann och dat alles 
noch net esu eng jefass ess wie z. B. bem Huhdeutsch (awe dat moss jo keene Nohdeel sen). Doduerch ess 
et Luxembuerjesch hiiggzedaach keene Dialekk mieh, sondern wierd von de mieste 
Sproochwessenschaftlere als aje Sprooch aanjesinn. 








Trotzdam hat et, wie bowen att jesat, singe Uersprung en enem moselfrankesche Dialekk. Wall et 
Moselfrankesch eng mem Ripoaresch verwandt ess (zesamme nennt me se Middelfrankesche Sprooche), 
finge mir och vill Ahnlichkeete met unsem Platt. Donewe jit et natiierlich Ungescheed. Owe beede welle 
me hee ens ene kuerten Oweblick jave. 

Ahnlichkeete mem Ripoaresch 

■ De Konsonante sen, wa'me se mem Huhdeutsch on mem Ripoaresch verjlich, fass jenau wie 
em Ripoaresch. Paar Beispill: lux. Paerd, rip. Paad, hd. Pferd — lux. deif, rip. deef, hd. tief — 
lux. liewen, rip. lave, hd. leben — lux. wat, rip. wat, hd. was. 

■ Et g wierd midden en enem Woord udde am Engk weech usjesproche, z.B. Bierg sprich sich 
"Bierch", Lager sprich sich "Larer". 

■ Vill Woord sen jlich udde ahnlich: och = och, vill = vill, op - op, Kabes = Kappes, meng Fra = 
ming Frau. 

■ Vill Verbe sen onrajelmaBich, z.B. soen (= sare): ech soen, du sees, hie seet, mir soen, dir sot, 
si soen. 

■ Et jit keene Ungescheed zweschen Nominativ on Akkusativ. Su wie mir sare: "Da ieschte 
Mann schlat da andre Mann", su heeG et do: Den eischte Mann schleit den anere Mann. Op 
Huhdeutsch mot me hee zwei verschiddene Atikkele benutze ("der" on "den"). 


Ungescheed vom Ripoaresch 

■ De Vokale hann sich komplett andes entwickelt. Zorn Beispill ess et i zom Deel zo enem a 
jewudde (hd. "in" - lux. an) on et a widderom zom u (hd. "an" -*• lux. un). Och sons sen de 
Vokale janz anders on maache de jruBte Schwierichkeete, wa'mer et Luxembuerjesch 
verstohn udde spreche well. E 6 on e ii jit et jar ni' mieh en da Sprooch, do hann se e on i drus 
jemat. 

■ Am Anfang von enem Woord wierd et g net weech jesproche sondern wie em Huhdeutsch. 

■ Vur enem t ess et s zom Deel (net emme) zo enem sch jewudde, z.B. d'Bescht = et Beste. E t 
am Engk von enem Woord fallt och nit fott, sondern wierd usjesproche, z.B. hie setzt - ha sitz. 

■ Die Endong -en wierd miestendeels usjesproche, nur wann bestemmte Konsonante drop 
foleje, fallt et -n fott. (Dat wierd Efeler Rajel jenannt, wall me't en de Eefel och esu mat.) 

■ Et sen vill mieh franzusesch Woord dren als bei uns. Vill jeliehrte Woord sen och dobbelt 
ovvenomme, eemol us'm Huhdeutsch on eemol us'm Franzusesch. Dram ka'me sare e 
Kommentar udde och e Commentaire. 

■ Arch vill Woord krijjen en de Mehrzahl -er hingen draan, zom Beispill sat me do Dialekter for 
"Dialekte". 

Beispilltex 


E schon Beispill for die Ahnlichkeet mem Ripoarisch ess dat foljende Sprichwoord, wo me keen 
Owesetzung for bruch: 

■ Besser eng Mesch an der Hand wei eng Dauf am Daach. 

Dann noch jet us dam luxembuerjesche Wikipedia-Atikkel owe Bonn: 

Bonn ass eng Stad an der Bundesrepublik Daitschiand. Mat engen 325.000 Awunner (2011) iait se u beiden 
Uwanner vum Rhain am Sude vun Nordrhein-Westfalen. Hir Ufank ginn 2000 Joer zreck op germanesch a 
reimesch Siidiungen. Domat ass et eng vun den eelste Stied an Daitschiand. Am Laf vum 19. Joerhonnert 




huet d'Stad duerch hir Universiteit op sech opmierksam gemaach, dei sech zu enger vun deene bedeitendsten 
daitschen Heichschoulen entweckelt huet. Weinst der Trennung vun Daitschland nom Zweete Weltkrich an 
Zone war Bonn vun 1949 bis 1990 provisoresch Haaptstad a bis 1999 Regierungssetz vun der 
Bundesrepublik Daitschland. Haut hunn emmer nach seeks Bundesministerien hei hiren eischten 
Dingschtsetz. 


Di Sigg heh stamp vun „https://ksh.wikipedia.org/w/index.php?title=Luxemburjesche_Sprooch&oldid=1602052“. 


Heh di Sigg es et letz aam 15. Mai 2020 om 21:32 Uhr jeandert woode. 

Da Tex heh kann jebruch waade unger da Lizanz: Creative Commons , der Name moft jenannt waade. Zohsazlejje 
Beshtemmunge kunne jalte. Loor op da Sigg ower de Beschtemmonge for der Jebruch, doh schtonn mih Einzelheite 
drop. 




